Da Harald vendte tilbage til Danmark for at forsøge at vinde sin trone tilbage, overlod kejser Ludvig ham en munk, som skulle ledsage ham og tage sig af de nyomvendtes religion og missionere i deres hjemland. Denne munk var [[Ansgar]], der som blot 22-årig blev sendt nordpå fra klostret i [[Corbie]], der lå i [[Picardiet]]. Men hvad vi ved om Ansgar, stammer fra hans følgesvend Rimbert, der skrev hans biografi med det formål, at Ansgar skulle blive [[helgen]]kåret.<ref>McGuire (2008) s. 73</ref> Harald Klak blev imidlertid atter tvunget væk fra Danmark af Horik 1. og måtte rejse tilbage til sit hertugdømme i [[Frisland]]. Ansgar havde nu ingen støtte i Danmark og måtte derfor også forlade landet. I stedet iværksatte han et missionsforsøg i [[Svealand]], hvor han fik tilladelse til at opføre en kirke i [[Birka]].
Religion Historie Kultur